ওয়েব ডেস্ক : কলকাতায় বিমানসেবিকার শ্লীলতাহানিকাণ্ডে অবশেষে গ্রেফতার মূল অভিযুক্ত। সায়ন বন্দ্যোপাধ্যায় নামে এক যুবককে গ্রেফতার করেছে বিমানবন্দর থানার পুলিস। গত বৃহস্পতিবার চলন্ত ট্যাক্সিতে বিমানসেবিকার শ্লীলতাহানির অভিযোগ ওঠে। অফিস যাওয়ার জন্য কৈখালি মোড় থেকে শাটল ট্যাক্সিতে ওঠেন ওই তরুণী। এয়ার ইন্ডিয়ার বিমানসেবিকা তিনি। ট্যাক্সিতে পিছনের সিটে বসেছিলেন। সামনের সিটের সহযাত্রী সায়ন বন্দ্যোপাধ্যায় তাঁকে কটূক্তি করেন। শ্লীলতাহানি করা হয় বলেও অভিযোগ। তরুণী থামতে বললেও ট্যাক্সি থামাননি চালক। বিমানবন্দরের আগে ফ্লাইওভারের কাছে গাড়ি থেকে নেমে যান সায়ন। ট্যাক্সি বিমানবন্দরে ঢুকলে প্রায় চলন্ত গাড়ি থেকে নেমেই CISF কর্মীদের ঘটনাটি জানান তরুণী। চালক ট্যাক্সি ঘুরিয়ে পালাতে গেলে তাঁকে ধরে ফেলেন CISF জওয়ানরা।